stanford-oval/wikipedia huggingface dataset:
Surface
Juoni

Sarja kertoo uudesta selkärankaislajista, jota alkaa yllättäen esiintyä maailman merissä. Kyseinen uusi laji on elänyt pitkään syvällä merenpohjan alla erittäin kuumissa olosuhteissa ja sillä on kyky tainnuttaa muita lajeja sähköpurkauksella. Eri puolilla Yhdysvaltoja ihmiset saavat havaintoja lajista, heidän joukossaan kalifornialainen meritieteilijä Laura Daughtery. Louisianan rannikolla vakuutustarkastaja Richard Connellyn veli katoaa sukellusretkellä, kun olento vetää hänet syvyyksiin. Kohtalo tuo Lauran ja Richin yhteen ja he alkavat tutkia lajia. Tutkimus vie heidät jopa itse rakennetulla sukelluskellolla syvyyksiin videoimaan näitä otuksia, mikä on koitua heidän kohtalokseen, kun heidän sukelluskennonsa vaijeri katkeaa ja he vajoavat meren pohjaan.  He kuitenkin selviävät siitä. Samaan aikaan mystinen salaliittoryhmä yrittää salata uusien selkärankaisten olemassaolon estämällä Lauran tutkimuksia.  Laura saa selville, että uusi selkärankaislaji onkin ihmisen luoma.
Toisaalla Pohjois-Carolinassa koulupoika Miles Barnett löytää uuden selkärankaisen munan merestä soutaessaan ystävänsä Philin kanssa merellä. Munasta kuoriutuu uusi selkärankainen, jonka nimeksi Miles antoi Nimrod  (joskus kutsumanimeltään Nim). Nim kuitenkin aiheuttaa merkittävää vahinkoa Milesin perheelle ja Miles joutuu Philin kanssa suuriin vaikeuksiin. Miles joutuu lopulta vapauttamaan Nimin, mutta joutuu itse Nimrodin lajitoverin puraisemaksi ja päätyy sairaalaan hoitoon. Nim parantaa Milesin, ja pian sen jälkeen Miles huomaa, että hän on saanut Nimrodin kyvyt. Miles on jonkin aikaa poissa koulusta ja kun hän palaa kouluun, häntä kiusataan. Milesia kiusaa Greg Butler, mutta Miles puuttuu asiaan. Hän satuttaa Milliardia hänen kyvyillä, ja Milliard saa muun muassa kolmannen asteen palovamman. Milliardin isä ja heidän ystävät yrittävät pidättää Milesin, mutta kaupunkiin iskee tsunami  ja se saa evakuointimääräyksen, ja kaikki yrittävät lähteä pois. Moni onnistuukin pakenemaan, mutta tiet ruuhkaantuvat, eivätkä kaikki ehdi pois tsunamin alta. Miles, Caitlin, Richar, Laura ja Nimrod kohtaavat toisensa, ja pakenevat 10-metristä hyökyaaltoa kirkontorniin. He selviävät tsunamista, mutta uudet selkärankaiset ovat siirtyneet maalle asti. Tsunamin aiheuttivat uudet selkärankaiset.
Uusi selkärankainen

Sarjassa tutkitaan uutta selkärankaista, josta kuitenkaan kaikki ihmiset eivät tiedä. Selkärankaiselle ei ole annettu nimeä. Täysikasvuiset uudet selkärankaiset ovat noin 30-metrisiä, ja ne elävät merenpohjassa. Kun biologit Laura ja Richard tutkivat uusia selkärankaisia, käy ilmi, että ne ovat ihmisen luomia. Pohjois-Carolinassa koululaiset Miles ja Phil pyydystävät merestä munan, ja kun se kuoriutuu, käy ilmi, että se on uuden selkärankaisen poikanen.  Sarjan lopussa uudet selkärankaiset aiheuttavat Tsunamin, ja he siirtyvät maalle.
Tapahtumapaikat

Surfacen tapahtumat sijoittuvat Yhdysvaltojen Pohjois-Carolinan osavaltioon.  Sarjan tärkeimpiä tapahtumapaikkoja ovat muun muassa Milesin koti ja Akvaario. Sarjan kaupunkia ei ole sarjassa sanottu, mutta se sijaitsee Pohjois-Carolinan kaakkoisosassa, meren lähellä.
Näyttelijät

| Näyttelijät | Hahmo | Rooli |
| --- | --- | --- |
| Lake Bell | Laura Daughtery | Meribiologi |
| Jay R. Ferguson | Richard Connelly | Vakuutustarkastaja |
| Carter Jenkins | Miles James Barnett  | Koululainen |
| Rade Šerbedžija | tri Aleksander Cirko | Biologi |
| Ian Anthony Dale | Davis Lee | Hallituksen työntekijä |
| Leighton Meester | Savannah Barnett | Milesin sisko |
| Eddie Hassell | Phil | Milesin paras kaveri |
| Linsey Godfrey | Caitlin Blum | Milesin kaveri |
| Bobby Coleman | Jesse | Lauran poika |
| Connor Ross | Zack | Milesin kaveri |
| Daniel Newman | Greg Butler | Savannahin  poikaystävä |
Jaksot

| # | Nimi | Suomenkielinen nimi | Alkuperäinen esityspäivä |
| --- | --- | --- | --- |
| 101 | There's something strange going on in the world's oceans | Jotain outoa vedessä | 19. syyskuuta 2005 |
| 102 | The mystery of the ocean is now on land | Rantautuminen | 26. syyskuuta 2005 |
| 103 | Things are heating up under the ocean | Pinnan alla kiehuu | 3. lokakuuta 2005 |
| 104 | It is time to track these unidentified species | Hirviöitä etsimässä | 10. lokakuuta 2005 |
| 105 | Who turned out the lights | Todiste | 17. lokakuuta 2005 |
| 106 | Another one bites the dust | Meriorkidea | 24. lokakuuta 2005 |
| 107 | On the run | Operaatio Nimrod | 7. marraskuuta 2005 |
| 108 | Submersible Setback | Sukellus syvyyksiin | 14. marraskuuta 2005 |
| 109 | Race against time | Pohjalukemissa | 21. marraskuuta 2005 |
| 110 | Laura and Rich return from plunge to the ocean floor – with no boat in sight | Sairaalakäynti | 28. marraskuuta 2005 |
| 111 | The story's out | Julkistaminen | 2. tammikuuta 2006 |
| 112 | Fugitives on the run | Muutoksia | 9. tammikuuta 2006 |
| 113 | Experiment gone awry | Todellinen alkuperä | 23. tammikuuta 2006 |
| 114 | Fears are rising | Katastrofin partaalla | 30. tammikuuta 2006 |
| 115 | Who will be left behind? | Tsunami | 6. lokakuuta 2006 |
Tunnusomaiset piirteet > Intro

Surfacen intro kestää vain muutamia sekunteja. Ensimmäisissä jaksoissa alussa kuuluu teemamusiikki, ja siinä vilahtaa Surfacen Logo. Myöhemmissä jaksoissa alkuun on lisätty selostus, mitä aiemmin on tapahtunut, myös siinä vilahtaa logo. Viimeisimmissä jaksoissa logoakin on paranneltu. Kaikissa Surfacen seitsemässä kirjaimessa näkyy jotain sarjaan liittyvää, kuten päähahmoja.
Tunnusomaiset piirteet > Teemamusiikki

Surfacen teemamusiikin kaikille viidelletoista jaksolle ovat säveltäneet Joseph Williams ja W.G. Snuffy Walden. Sarjan alussa soiva teemamusiikki kestää vain muutamia kymmeniä sekunteja.
Televisiointi

Kun Surface saatiin tehtyä, sitä myytiin useille kanaville maailmanlaajuisesti. Kanadassa televisiosarjan hankki kanava CH. Surfacea näytettiin myös ITV2-kanavalla Britanniassa. Australiassa sarjan hankki kanava Network Ten, Belgiassa VT4, Espanjassa kanavat La Sexta ja Calle 13. Kesällä 2006 sarjan esitysoikeudet myytin Saksassa ProSieben-kanavalle, Portugalissa Fox-kanavalle, Brasiliassa networks-kanavalle ja Israelissa yesSTARS-kanavalle. Sarja myytiin myös Pohjoismaiden Canal+-kanaville. Yhdysvalloissa Sci Fi -kanava alkoi esittää sarjaa vuonna 2006.
Televisiointi > Viimeisimmät

Tällä hetkellä Surfacen hankintoja on tehty monia maailmanlaajuisesti. Sarjaa on esitetty myös uusintoina kanavilla, joilla se on jo näkynyt. Italiassa sarja hankittiin Italia 1 kanavalle ja Norjassa kanavalle TVNorge (alkoi Kesäkuussa 2007), Portugalissa kanavalle TVI, Espanjassa kanavalle La Sexta (alkoi syyskuussa 2007), Suomessa kanavalle Sub (alkoi kesäkuussa 2007),  Saksassa ohjelman esitysoikeudet osti kanavat ProSieben ja in Canada on Space. Puolassa sarjan hankki kanava TVN Siedem (alkoi elokuussa 2007). Heinäkuussa 2007 Mauritiuslainen kanava MBC3 osti esitysoikeudet sarjalle. Suomessa sarjaa alkoi näyttää kolmannen kerran MTV3 19. huhtikuuta 2008.
Surfacea on tähän mennessä esitetty 23 maassa.
Palkinnot ja ehdokkuudet > Ehdokkuudet

Saturn – Paras televisiosarja valtakunnallisessa verkossa (2006)
Emmy – Parhaat erikoistehosteet (2006)
VES Awards – Paras animoitu hahmo (Nimrod) (2006)
Young Artist – Paras draamasarjan miessivuosa (Eddie Hassell) (2006)
Palkinnot ja ehdokkuudet > Palkinnot

Young Artist – Paras draamasarjan miespääosa (Carter Jenkins) (2006)
Young Artist – Paras perhedraamasarja (2006)
Esitysmaat

Australia: Network Ten, Sci Fi Channel
Belgia: RTL-TVI
Brasilia: Rede Record
Kanada: CH
Tanska: Canal+
Suomi: Canal+, Sub, MTV3
Ranska: Canal+, TF1
Saksa: ProSieben
Unkari: TV2
Israel: YesSTARS
Italia: Sky Italia, Italia 1
Malesia: TV3
Norja: Canal+, Tvnorge
Puola: Canal+,  TVN Siedem
Portugali: TVI
Venäjä: Channel One
Saudi Arabia: Showtime_Arabia
Serbia: RTS2
Espanja: La Sexta
Ruotsi: Canal+
Turkki: Dizimax
Yhdistynyt kuningaskunta: ITV, ITV2
Yhdysvallat: UniversalHD
Mauritius: MBC3
Esitysmaat > Tulossa

Kolumbia: CityTv
DVD-julkaisut

25. elokuuta 2007 Universal julkaisi suomessa "Surface - 1 Tuotantokausi" DVD:n. Se sisältää suomenkieliset tekstitykset ja sen kesto on noin 10 tuntia.   Englanninkielinen versio julkaistiin 14. elokuuta 2006.
| DVD:n nimi | Alkuperäinen nimi | Julkaisupäivä | Tietoa |
| --- | --- | --- | --- |
| Surface - 1 Tuotantokausi | Surface - Complete Series | 25. elokuuta 2007 | DVD sisältää suomenkieliset tekstit. |
Aiheesta muualla

subtv.fi - Surface Subtv:n sivustolla
savesurface.com - Sivusto Surfacen paluun puolesta
Vihreä väri islamissa

Koraaneja
Vihreä kupoli profeetta Muhammedin moskeijan alueella.
Vihreä väri islamissa edustaa useille muslimeille paratiisin värejä. Koraanissa puhutaan esimerkiksi paratiisin puutarhoista ja sieluja paratiisiin kantavista vihreistä linnuista. Koraanin kannet ovat usein vihreitä kultaisine koristeineen. Vihreää käytetään paikoin moskeijoissa. Masjid al-Nabawin moskeijan kupoli on vihreä. Koraanin mukaan paratiisin asukkaat pukeutuvat vihreään väriin. Joissakin tulkinnoissa vihreää pidetään marttyyrien värinä, ja vihreä onkin joidenkin yksittäisten islamististen fundamentalistien, kuten Muslimiveljeskunta ja Hamas, tunnuksissa. Musta väri on yleisempi jihadisteilla., vaikka sen yleinen ilmaus onkin surun näyttäminen. Vihreä väri merkitsee muslimeille myös elämää ja hedelmällisyyttä. Joissakin islamilaisissa suuntauksissa onkin nousevaa ympäristötietoisuutta. Joidenkin väitteiden mukaan vihreä olisi ollut profeetta Muhammedin lempiväri. Kertomusten mukaan hänen sanotaan käyttäneen vihreää turbaania.
Monet islamilaiset maat käyttävät lipuissaan vihreää. Saudi-Arabian lippu on vihreä. Myös vanhempi versio Libyan lipusta oli kokonaan vihreä. Muita vihreää väriä käyttäviä islamilaisia maita ovat esimerkiksi: Algeria, Iran, Jordania, Kuwait, Mauritania, Oman, Pakistan, Sudan, Yhdistyneet arabiemiirikunnat ja Uzbekistan. Joissakin panarabialaisissa lipuissa vihreä väri on todennäköisesti Fatimidien kalifaatin vertauskuva.
Syväjärvi (Laukaa, Vehniä)

| Syväjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°25′33″N, 25°38′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven v−a (14.29)
Laskuoja:  oja Alaseen 
Järvinumero:  14.296.1.019
Mittaustietoja
Pinnankorkeus:  144,9 m  
Pituus:  760 m  
Leveys:  320 m  
Rantaviiva:  1,801 km  
Pinta-ala:  14,94 ha  
Tilavuus:  0,0005886 km³ 
Keskisyvyys:  3,94 m  
Suurin syvyys:  8,4 m  
Saaria:  ei saaria 
 fiSyväjärvi 
Syväjärvi  on Keski-Suomessa Laukaassa Vehniän kylän lähellä sijaitseva järvi.
Maantietoa

Järven pinta-ala on 14,9 hehtaaria, se on 750 metriä pitkä ja 300 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 588 600 kuutiometriä. Sen keskisyvyys on 3,9 metriä ja suurin syvyys on 8,4 metriä. Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Makkarajoen valuma-alueeseen (14.296) se kuuluu. Järven vedenpinnan korkeus on 144,9 metriä mpy.
Gumballin mieletön maailma

Gumballin mieletön maailma (engl. The Amazing World of Gumball) on brittiläis-yhdysvaltalainen lapsille suunnattu animaatiosarja, jonka on luonut Ben Bocquelet. Sarjan päähenkilö on Gumball Watterson, 12-vuotias kissa, joka käy koulua kuvitteellisessa Elmoren kaupungissa. Yhdessä kultakalaveljensä Darwinin kanssa he joutuvat erilaisiin metkuihin kaupungissaan. Gumballin perheeseen kuuluvat sisko Anais, "veli" Darwin, äiti Nicole ja isä Richard. Richard on lihava vaaleanpunainen pupu, Nicole on vaaleansininen kissa, Darwin on kultakala ja Anais on vaaleanpunainen pupu.
Olga Szabó-Orbán

| Mitalit | Mitalit | Mitalit |  |
| --- | --- | --- | --- |
|  Olga Szabó-Orbán vasemmalla. |  Olga Szabó-Orbán vasemmalla. |  Olga Szabó-Orbán vasemmalla. |  |
Maa:   Romania
Naisten miekkailu
|  Olympialaiset  |  Olympialaiset  |  Olympialaiset  |  |
|  Hopeaa | Melbourne 1956 | floretti, yksilökilpailu |  |
|  Pronssia | México 1968 | floretti, joukkuekilpailu |  |
|  Pronssia | München 1972 | floretti, joukkuekilpailu |  |
Olga Szabó-Orbán (9. lokakuuta 1938 Cluj-Napoca – 5. tammikuuta 2022) oli romanialainen miekkailija ja olympiamitalisti. Hänen aselajinsa oli floretti. Hän saavutti yksilökilpailussa Melbournessa 1956 hopeaa. Meksikossa 1968 ja Münchenissä 1972 hän saavutti olympiapronssia joukkuekilpailussa. Orbán kilpaili myös Roomassa 1960 ja Tokiossa 1964 sijoittuen kummallakin kerralla viidenneksi yksilökilpailussa.
Majajärvi (Jyväskylä, Hiekkapohja)

| Majajärvi |
| --- | --- |
 Majajärveä etelästä uimarannalta nähtynä.
Valtiot:  Suomi
Maakunnat:  Keski-Suomi
Kunnat:  Jyväskylä, Laukaa
Koordinaatit:  62°20′19″N, 25°49′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven v−a (14.29)
Laskupuro:  Majapuro Vähäjärveen 
Järvinumero:  14.296.1.003
Mittaustietoja
Pinnankorkeus:  128,1 m  
Pituus:  1,1 km  
Leveys:  570 m  
Rantaviiva:  2,735 km  
Pinta-ala:  42,179 ha  
Tilavuus:  0,0011761 km³ 
Keskisyvyys:  2,79 m  
Suurin syvyys:  6,7 m  
Saaria:  ei saaria 
 fiMajajärvi 
Majajärvi  on Keski-Suomessa suurimmaksi osaksi Jyväskylässä ja hieman myös Laukaassa Leppäveden taajaman lähellä sijaitseva järvi.
Maantietoa

Järven pinta-ala on 42 hehtaaria, se on 1,1 kilometriä pitkä ja 550 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,2 miljoonaa kuutiometriä. Sen keskisyvyys on 2,8 metriä ja suurin syvyys on 6,7 metriä. Sen rantaviivan pituus on 2,7 kilometriä. Majajärven rannoilla on muutama vapaa-ajan asunto, joille tulee tiet Leppävedeltä. Etelärannalla on myös uimaranta.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Makkarajoen valuma-alueeseen (14.296) se kuuluu. Järven vedenpinnan korkeus on 128,1 metriä mpy. Järven laskuoja Majapuro alkaa sen luoteispäästä ojitetulta suolta ja laskee Hiekkapohjan peltoaukeiden kautta Vähäjärveen. Vähäjärvi on 95,0 metrin korkeudella, joten Majapurolla on 43,1 metriä pudotusta.
Historiaa

Majajärven uimarannan eteläpuolella on kiviröykkiö, joka on ollut Jyväskylän ja Seppälän (Leppäveden) kylien rajapaikka ainakin 1700-luvulta lähtien, niin kutsuttu Majakiuas tai Majajärven kiukaansija. Röykkiön on päätelty olevan keskiaikaisen eränkävijän majan jäänne, sillä ympäröivä maaperä on hiekkaa, idempänä moreenia ja täten viljelyyn sopimatonta. Myös Majajärven nimi saattaa viitata paikalla sijainneeseen erämajaan. Nykyään kiviröykkiön kohdalta kulkee Jyväskylän ja Laukaan raja.
Vuoden 1963 peruskartalla järven rannoilla esiintyy jo muutama rakennus, joista kaikki ovat Laukaan puolella. Majasuota ei ole vielä ojitettu. Vuoteen 1983 mennessä vapaa-ajan asutus on levinnyt myös Jyväskylän maalaiskunnan puolelle, Majasuo ja laskuojan ympärys on jo ojitettu tiheästi.
Koulunlampi (Jyväskylä)

| Koulunlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°18′31″N, 25°36′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven v−a (14.29)
Laskuoja:  oja Kivelänlampeen 
Järvinumero:  14.293.1.014
Mittaustietoja
Pinnankorkeus:  159,2 m  
Pituus:  300 m  
Leveys:  120 m  
Rantaviiva:  0,648 km  
Pinta-ala:  1,725 ha  
Tilavuus:  0.000087 km³ 
Keskisyvyys:  5,04 m  
Suurin syvyys:  9,2 m  
Saaria:  ei saaria 
 fiKoulunlampi 
Koulunlampi Koulun Viemärilampi on Keski-Suomessa Jyväskylässä Saarenmaan kylän lähellä sijaitseva lampi.
Maantietoa

Lammen pinta-ala on 1,7 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 86 900 kuutiometriä. Sen keskisyvyys on 5,0 metriä ja suurin syvyys on 9,2 metriä. Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Syväojan valuma-alueeseen (14.293) se kuuluu. Lammen vedenpinnan korkeus on 159,2 metriä mpy.
Majajärvi (Jyväskylä, Ruoke)

| Majajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°16′30″N, 25°37′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven v−a (14.29)
Laskujoki:  Koskelanoja Myllyjärveen 
Järvinumero:  14.293.1.005
Mittaustietoja
Pinnankorkeus:  113,8 m  
Pituus:  600 m  
Leveys:  140 m  
Rantaviiva:  1,388 km  
Pinta-ala:  5,657 ha  
Tilavuus:  0,0002324 km³  
Keskisyvyys:  4,11 m  
Suurin syvyys:  10,2 m  
Saaria:  ei saaria 
 fiMajajärvi 
Majajärvi  on Keski-Suomessa Jyväskylässä Ruokkeen lähellä sijaitseva järvi.
Maantietoa

Järven pinta-ala on 5,7 hehtaaria, se on 600 metriä pitkä ja 150 metriä leveä. Se on muodostunut Ylä-Tuomiojärven alapuolelle kahden mäen väliseen kapeikkoon. Etelärannat ovat Majamäen rinteitä ja koillisrannat laskevat vieläkin jyrkemmin järveen. Järvessä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,23 miljoonaa kuutiometriä. Sen keskisyvyys on 4,1 metriä ja suurin syvyys on 10,2 metriä. Syvin kohta sijaitsee järven keskellä. Järven rantaviivan pituus on 1,4 kilometriä ja sen rannat ovat metsämaata. Järven pohjois- ja länsirannoilla on kiinteää haja-asutusta ja pari vapaa-ajan asuntoa. niille tulee tiet yhdystieltä 16685.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Syväojan valuma-alueeseen (14.293) järvi kuuluu. Järven vedenpinnan korkeus on 113,8 metriä mpy. Siihen ei ole johdettu metsäojia, mutta Ylä-Tuomiojärvestä tulee puro, joka virtaa edelleen Myllyjärveen. Puro on yläjuoksulla nimeltään Koskelanoja ja alajuoksulla Syväoja. Oja laskee lopulta Tuomiojärveen.
Vilmoș Szabo

| Mitalit | Mitalit | Mitalit |  |
| --- | --- | --- | --- |
|  Vilmoș Szabo 1980-luvulla. |  Vilmoș Szabo 1980-luvulla. |  Vilmoș Szabo 1980-luvulla. |  |
Maa:   Romania
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Los Angeles 1984 | säilän joukkuekilpailu |  |
Vilmoș Szabo (s. 30. joulukuuta 1964 Brașov) on romanialainen entinen miekkailija, joka osallistui kolmiin kesäolympialaisiin vuosina 1984, 1992 ja 1996. Hän sai vuonna 1984 pronssia säilän joukkuekilpailussa.
Joensuun Maila

| Joensuun Maila |
| --- | --- |

Koko nimi:  Joensuun Maila
Perustettu:  1958
Entiset nimet:  Karjalan Maila   1958–1989
Kaupunki:  Joensuu
Kenttä:  Ilosaarirock Stadion
Miesten sarjataso:  Superpesis
Naisten sarjataso:  Superpesis
Värit:                

Toimitusjohtaja:  Nemo Huhta
Miesten pelinjohtaja:  Markku Hylkilä
Miesten kapteeni:  Konsta Kettunen
Naisten pelinjohtaja:  Tommi Luostarinen
Naisten kapteeni:  Marianne Roiha
Omistaja:  Joensuun Maila ry   Super-JoMa Oy
Yhteistyöseurat:  Siilinjärven Pesis, Viinijärven Urheilijat
Miesten SM-mitalit
Kultaa:  2 (2018, 2019)
Pronssia:  6 (2013, 2014, 2015, 2016, 2017, 2022)
Infobox OKVirheellinen NIMI-arvo: 
Joensuun Maila (JoMa) on vuonna 1958 perustettu joensuulainen pesäpalloseura, jonka edustusjoukkueet pelaavat miesten ja naisten Superpesiksessä. Seuran edustusjoukkueet pelaavat kotiottelunsa Ilosaarirock Stadionilla Joensuun Mehtimäellä. Talvisin joukkueet pelaavat Joensuu Areenalla.
Historia > Pesäpallon lajitausta Joensuussa

Pesäpallon harrastamisen Joensuussa aloitti suojeluskunta 1920-luvun alkupuolella. Paikalliset urheiluseurat Joensuun Kalevaiset, Joensuun Kataja ja SLU:n Joensuun jaosto ottivat tuolloin pesäpallon myös toimintaansta mukaan, joskin Kataja luopui lajista vähäisen kannatuksen vuoksi.
Pesäpallon harrastaminen laajentui 1930-luvun alkupuolella, kun Joensuun Palloseura otti lajin mukaan ohjelmistoonsa. JoPS pelasi kaudella 1932 Suursarjassa ja nuorten joukkue voitti 1935 Suomen mestaruuden.
Vuonna 1946 Joensuun Maila-Pojat perustettiin pääasiassa pesäpalloseuraksi, mutta laajensi sittemmin toimintaansa myös jääpallossa. Vuosina 1949 ja 1952 JMP eteni aina Mestaruussarjan karsintoihin. Seuran sisällä jääpallo kuitenkin nousi ykköslajin asemaan ja pesäpallon merkitys seurassa väheni. Samoihin aikoihin pesäpallon harrastaminen siirtyi vuonna 1950 perustetun Joensuun Pallo-Toverien riveihin.
Historia > Ajatus erikoisseurasta herää: Karjalan Mailan perustaminen

Ajatuksen pesäpallon erikoisseuran perustamisesta esittivät syksyllä 1957 Höytiäisten Urheilijoiden ja Joensuun Maila-Poikien pelaajat, jotka halusivat saada laadukkaan joukkueen kasaan. Erikoisseuran asema koettiin lajin kehittämisen kannalta tärkeäksi, jotta uudella seuralla olisi mahdollisuudet nousta Mestaruussarjaan ja menestyä sarjassa. Seura-ajatuksen ajajilla oli ajatuksena yhdistää HöU:n ja JMP:n joukkueet, jolle olisi tarkoitus hakea HöU:n paikkaa Suomensarjassa. Yhdistymisellä oli myös vastustajia, jotka katsoivat että yhdistettynäkään joukkueen taso ei riittäisi SM-sarjaan ja uuden seuran perustamisen haasteet asettaisivat epävarmuustekijöitä lajin kehittämiselle kaupungissa. HöU:n pesäpallojaosto otti virallisesti yhteyttä JMP:n toimijoihin, mutta yhdistymishankkeelle ei tällöin nähty jatkomhdollisuuksia.
Karjalan Mailan perustamiskokous järjestettiin 10. marraskuuta 1957 Karjalantalon voimailuhuoneessa. Toiminnanjohtaja Risto Lamppu totesi pesäpallon erikoisseuralla olevan paremmat mahdollisuudet toimintaan ja viemään lajia eteenpäin kuin yleisseuran jaostolla. Joensuun Katajan puheenjohtaja Juhani Soila esitti kuitenkin jaostona toimimista katsoen, että Joensuussa toimivien seurojen lukumäärää ei tulisi enää lisätä. Esitys ei kuitenkaan saanut tuekseen kannatusta, joten keskustelua erikoisseuran perustamisesta jatkettiin.
Pesäpallon erikoisseura Karjalan Maila ry ilmoitettiin yhdistysrekisteriin marraskuussa 1957. Seuran perustajajäseniksi ilmoitettiin Arvo Pippola, Roy Salmela ja Kauko Salminen, jotka muodostivat johtokunnan yhdessä Viljo Tarvaisen, Reino Rytkösen, Kalervo Suvisen ja Armas Hirvosen kanssa. Varapuheenjohtajana toiminut Salminen oli aikaisemmin toiminut SVUL:n piirin pesäpallojaoston puheenjohtajana.
Historia > Edustusjoukkueiden historia > Miehet

Joensuun Mailan miesten edustusjoukkue pelasi Ykköspesiksessä vuosina 1995–2003. Tänä aikana seura ei saavuttanut kertaakaan Ykköspesiksen mestaruutta, mutta kauden 2003 päätteeksi seura nousi Nurmon Jymyn ja Vimpelin Vedon ohella Superpesikseen. Superpesiksessä JoMa on pelannut yhtäjaksoisesti vuodesta 2004 saakka. Vuonna 2005 Maila voitti SM-halliturnauksessa pronssia.
Joensuun Maila saavutti seurahistorian ensimmäisen mitalin kaudella 2013, kun se voitti pronssia. JoMan miesten edustusjoukkue voitti pronssia myös kausilla 2014, 2015, 2016 ja 2017. Pesäpallon halli-SM:n miesten edustusjoukkue on voittanut kahdesti: 2014 ja 2015. Vuonna 2018 Joensuun Maila teki seurahistoriaa, kun se voitti ensimmäisen Suomen mestaruutensa. Joukkue uusi mestaruutensa kaudella 2019 voitettuaan loppuotteluissa Sotkamon Jymyn voitoin 3–1.
Historia > Edustusjoukkueiden historia > Naiset

Joensuun Mailan naisten edustusjoukkue pelasi pesäpallon naisten Suomensarjassa kausina 2001, 2004, 2014–2017. Naisten Ykköspesiksessä JoMan naiset ovat pelanneet kausina 2005, 2010, 2011, 2018 ja 2019. Kauden 2019 päätteeksi JoMa juhli Ykköspesiksen mestaruutta ja varmisti nousun naisten Superpesikseen kaadettuaan ratkaisevassa kolmannessa Ykköspesiksen finaaliottelussa Siilinjärven Pesiksen. Aiemmin naispesäpalloa on pelattu Joensuussa pääsarjatasolla vuonna 1962, kun KarMa pelasi naisten mestaruussarjassa.